Държавен вестник, бр. 64, 2012 г., стр. 11

БРОЙ  64	
Д Ъ Р Ж А В Е Н  В Е С Т Н И К 	
СТР.  11  
щетеното лице е длъжно незабавно да уведоми 
лицето, от което може да бъде поискано това 
плащане („Обезщетяващо лице“), писмено (но 
неизпълнението на задължението за уведомя­
ване по този начин не следва да освобождава 
Обезщетяващото лице от отговорността му 
съгласно настоящото, доколкото не е съществе­
но увредено от това), а Обезщетяващото лице, 
при поискване от Обезщетеното лице, следва 
да ангажира адвокати (правни съветници), 
които разумно удовлетворяват Обезщетеното 
лице, които да представляват Обезщетеното 
лице по Делото, и следва да плати надлежно 
извършените възнаграждения и разноски за 
тези адвокати (правни съветници), свързани 
със съответното Дело. При всяко такова Дело 
Обезщетеното лице следва да има правото да 
ангажира свои адвокати (правни съветници), 
но възнаграждението и разноските за тези 
правни съветници следва да бъдат в тежест 
на Обезщетеното лице, освен ако настъпи 
някое от следните обстоятелства, при които 
тежестта ще бъде за Обезщетяващото лице: 
(а)	 Обезщетяващото лице не е изпълнило 
задължението си в разумен срок да 
ангажира адвокати (правни съветни­
ци), които разумно удовлетворяват 
Обезщетеното лице; или 
(б)	 страните по съответното Дело включ­
ват както Обезщетяващото лице, така и 
Обезщетеното лице, като представителство 
на двете страни от едни и същи адвокати би 
било неподходящо поради съществуващите 
или потенциално съществуващите различни 
интереси на същите; Обезщетяващото лице 
не следва, във връзка с което и да е Дело или 
свързано с него Дело в същата юрисдикция, да 
носи отговорност (освен посочената по-горе) 
за възнаграждения и разноски за повече от 
една адвокатска кантора (в допълнение към 
местни адвокати), различна от адвокатите, 
които Обезщетяващото лице ползва, по от­
ношение на всички Обезщетени лица, като в 
случай че плати такива възнаграждения или 
разноски, те следва да му бъдат възстановени, 
както са извършени. 
10.3. Обезщетяващото лице не носи отговор­
ност за спогодба по което и да е Дело, която 
е сключена без неговото писмено съгласие, 
но в случай на спогодба след такова съгла­
сие или в случай че е налице окончателно 
решение в полза на ищеца, Обезщетяващото 
лице се съгласява да обезщети всяко Обез­
щетено лице за и срещу всяка загуба или 
отговорност, възникнали по силата на такава 
спогодба или решение. Въпреки изложеното в 
предходното изречение, в случай че по което 
и да е време Обезщетеното лице е поискало 
от Обезщетяващото лице възстановяване на 
надлежно платени възнаграждения и разноски 
за адвокати, съгласно уговореното в Член 10.2, 
Обезщетяващото лице се съгласява, че ще носи 
отговорност за всяка спогодба по всяко Дело, 
постигната без неговото писмено съгласие, ако 
(i) такава спогодба е сключена повече от 45 
дни след получаването на горното искане от 
Обезщетяваното лице, и (ii) Обезщетяващото 
лице не е обезщетило Обезщетеното лице 
съобразно това искане преди датата на тази 
спогодба. Никое Обезщетяващо лице не след­
ва, без писменото съгласие на Обезщетеното 
лице, да сключва каквато и да е спогодба по 
висящо или предстоящо Дело, по отношение 
на което съответното Обезщетено лице е или 
е могло да бъде страна и обезщетение е могло 
да бъде търсено от такова Обезщетено лице 
съгласно настоящото, освен ако тази спогодба 
включва безусловно освобождаване на това 
Обезщетено лице от всякаква отговорност по 
отношение на предмета на това Дело.
10.4. Еврото („Договорната валута“) е 
единствената валута по отношение на от­
читането и плащанията за всички суми, 
платими от Емитента по или във връзка с 
настоящия Договор, включително обезщете­
нията за вреди. Ако по силата на което и да 
е приложимо право или по силата на съдеб­
но решение, постановено или регистрирано 
срещу Емитента, или на каквото и да е друго 
основание, плащане в изпълнение на или 
свързано с настоящия Договор, е извършено 
или следва да бъде удовлетворено във валута 
(„Друга валута“), различна от Договорената 
валута, и доколкото това плащане (изчислено 
в Договорната валута по обменния курс към 
датата на плащането или ако не е практи­
чески разумно за някой от Мениджърите да 
закупи Договорната валута с другата валута 
на датата на плащането, към обменния курс 
към най-близката дата, на която е разумно 
да бъде извършена покупката на валута), 
реално получено от някой от Мениджърите, 
е по-малко от сумата, дължима съгласно ус­
ловията на настоящия Договор, Емитентът се 
задължава, като допълнително и независимо 
задължение, да обезщети и предпази от вре­
ди съответния Мениджър за отрицателната 
разлика (недостига). За целите на този Член 
10.4 обменен курс означава курсът, на който 
даден Мениджър може на съответната дата в 
Лондон да закупи Договорната валута с Дру­
гата валута, като се вземат предвид всички 
дължими премии и други разходи, свързани 
с покупката на валута.
11. Прекратяване
11.1. Независимо от която и да е друга 
разпоредба на този Договор, този Договор 
може да бъде прекратен от която и да е от 
страните с предизвестие по Член 13 по всяко 
време преди подписването на Ценовото допъл­
нение. В допълнение Мениджърите могат с